La Flava Kaptito - Ĉapitro 07
Channel: Triancey
Date: 2021-05-03

Mario povas trairi murojn

Mario konstatintis ke la presitaj folioj povas resti sur la muroj sen fali, sed kio okazus se li ellasas folion ie ajn, meze de nenie?

Bone, evidente, nenio okazas: en tiu mondo, iu ajn objekto restas senfine, kie oni metas ĝin.

Kompreninte tion, Mario tuj havis la amuzan ideon transformi siajn malbelegajn desegnojn en hamakon, kaj kuŝiĝis sur ĝin. Kaj kvankam la folioj ripozis sur nenio, li mem povis apogi sin sur ili.

Bona ŝerco, li pensis, sed tiuj folioj estas tiom malbelaj, ke mi preferas meti ilin eksteren. Sed kiam li malatente provis forĵeti folion trans la lukon, kun granda miro li konstatis ke tiu folio transiras stangon, sen trafi ian ajn reziston.

Tio donis al li iom barbaran ideon: kio okazus, se li provus tranĉi sian brakon per folio? Kun iom de antaŭtimo, li provis... kaj, fakte, nenio okazis: en tiu mondo, iu ajn objekto povas trairi iujn ajn aliajn objektojn.

Li pensis iomete pri tio, ĉar tio donis al li neatenditan esperon. Sen plu heziti, li marŝis al la fundo de la karcero kaj metis sin tute ĉe la muro.

"Mi povas fari tion", li pensis. "Mi nur devas esti konvinkata ke mi povas fari tion." Kaj li ekkliniĝis sin...

... kaj li tute simple trairis la muron. "Tiu dometo ne estas karcero", li pensis. "Ekde la unua tago, mi povis eliri kiam mi volas."